Eelmisel nädalal algasid uue hooga tööd rehemaja kallal. Lahti sai võetud maja viimane ots, milleni eelmisel aastal ei jõutud. Sinna  oli u 5-10 aastat tagasi ehitatud saun ja eesruum. Sellega oli kunagine suur ruum - tall - pooleks jagatud, nüüd sai ta tagasi oma algsed mõõdud. Plaani järgi jääb sinna tulevikus üks suur tuba, mille akendeks saavad kahele poole avanevad suured talliuksed, seest poolt klaasuksed, väljast puituksed. Aga praegu tõsteti majaotsa üles, vahetati ühes seinas vaid alumine, teises kaks alumist rida palke ning paigaldati mõned "plommid".